hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu en hu en sl hu en hu hu en hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Három gólos vereség a második helyezettől – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Ötven percig fej-fej mellett haladtak a csapatok, az utolsó tíz percet azonban a hazaiak bírták jobban.
A mérkőzést a Paár, Mátés, Sokoray, Ásványi, Sövegjártó, Nagy sorral kezdte csapatunk, a kapuban Décsivel. Első találatunkat Ásványi szerezte, erre a hazaiak válasza csak a negyedik percben érkezett (1-1). A következő percekben Mátés talált az ellenfél kapujába zsinórban háromszor is, majd Goór is feliratkozott a góllövők listájára (8. perc 2-5). Egy hazai gólt követően hosszú perceket kellett várni az újabb találatra, a majdnem öt perces gólcsendet végül a veszprémiek törték meg (14. perc 4-5). Két gyors találatunk következett, Sövegjártó és Goór voltak eredményesek (15. perc 4-7), majd a 18. percben 6-9-es állásnál a hazai csapat időt kért. Jót tett az időkérés a fiatal veszprémieknek, pillanatok alatt 8-9-et mutatott az eredményjelző. Takács érkezett a kapuba a mi oldalunkon és rögtön két ziccert hárított is. A védések ellenére ellenfelünk kiegyenlített, ezért a 23. percben Kovácsovics László is időt kért (9-9). Emberhátrányba kerültünk a 24. percben miután Szabó volt szabálytalan, ezt követően a mérkőzés során először a veszprémieknél volt az előny (10-9). Emberelőnyükből kétszer is kapuba találtak, azonban hátrányba kerültek ők is a 27. percben. Egy üreskapus és egy emberelőnyös Sokoray találattal 12-11-re szépítettünk, majd a pályára visszatérő Szabó és az utolsó másodpercben kapura lövő Mátés voltak eredményesek. A félidei eredmény: 13-13.
A második játékrészre a Gaál, Győri-Dani, Ásványi, Németh, Szabó sort küldte emberhátrányban pályára Kovácsovics László, a kapuban továbbra is Takáccsal. Sokoray még a kispadon töltötte büntetését, így első találatát még emberelőnyből szerezte a Veszprém. (14-13). Fej-fej mellett haladtak a csapatok, mindkét oldalon kemény védekezés jellemezte a játékot, jó kapusteljesítménnyel. Nagy rohanás volt a pályán, Gaál és Győri-Dani azonban kapuba találtak, az eredmény a 36. percben 16-16. Időt kért a hazai csapat a 39. percben, miután mindkét oldalon több technikai hiba is volt. Két góllal megléptek a hazaiak az időkérést követően, ráadásul Lang kettő perces kiállítása miatt emberhátrányba is kerültünk (41. perc 18-16). 19-16-os állásnál már a hazaiak voltak emberhátrányban, ez alatt a két perc alatt Ásványi és Gaál találataival sikerült felzárkóznunk egy gólra (45. perc 19-18). Sokoray ismét kettő perces kiállítást kapott, ezúttal szövegelés miatt, így ismét emberhátrányban kellett tartanunk a különbséget (48. perc 21-20). Jól jöttünk ki ebből az emberhátrányból, hiszen ellenfelünk csak egyszer talált kapuba ez idő alatt. Már teljes létszámban, 23-20-as állásnál kért időt Kovácsovics László, melyet Ásványi találata követett (52. perc 23-21). 7-6 elleni játékkal próbáltuk meg ledolgozni hátrányunkat, azonban egymás után három üreskapus gólt szereztek a hazaiak (55. perc 27-22). Mindezek ellenére maradt a 7-6 elleni játék, mely ekkor már eredményes is volt, Szabó talált ellenfelünk kapujába egymás után háromszor is (29. perc 28-24). Utolsó találatunkat Nagy szerezte egy időntúli hétméteresből, a végeredmény: 29-26.
Kovácsovics László: „A mai vereségünknek sok összetevője van. Van amit elvből nem említek.. és sajnos kevés játékosom tudott ezen felül emelkedni és az átlagnál jobb teljesítményt nyújtani.”
BFKA-Veszprém – AGROFEED ETO-UNI Győr  26  – 21    /13-13/
Agrofeed ETO-UNI Győr: Décsi (3 védés 25%), Takács (9 védés 36%), Lang, Sokoray 2, Molnár, Győri-Dani 1, GOÓR 2, Ásványi 4, Lukács, Nagy 2, Sövegjártó 1, Mátés 6, Paár, SZABÓ 5, Németh, GAÁL 3
Turi Edina által|2022-02-13T20:13:20+00:002022.02.13.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT